VAN PAROW NA SHUTTLEWORTH
Om haar kinders te red van 'n verfynde stadsopvoeding doen LAUREEN ROSSOUW in die 80's die Groot Trek na die voorstede. Sy word tot haar groot blydskap tannie Laureen en sy leer decant haar wyn in 'n vrugtesapboks vir die lang sit langs sportvelde.
AS ek aan die 1980's dink, moet ek na foto-albums kyk om te onthou hoe dit was.
Op elke foto staan ek in dieselfde rooi skirt en rooi skoene. En op elke foto is ek saam met 'n kind. Ons lyk nie eens of ons bymekaar pas nie. Die kind is opgedress en ek lyk soos die oppasser. My man feature nêrens nie.
Dis hoe dit was. Ons is die loser-ouers van die millenniërkinders (1981-1996) wat elke wakker oomblik van elke dag aan hulle opvoeding gewy het. Hulle is bestudeer, geanaliseer, gemonitor, aangemoedig, geprys en beloon. Ons kon skaars oorleef...